香港民主派區議員辭職潮

香港民主派區議員辭職潮，又叫民主派區議員劈炮潮，係指港共政府喺2019年香港區議會選舉民主派贏到開巷同親中派輸到甩褲後攞港版國安法做藉口，強逼香港區議員宣誓擁護香港基本法同效忠港共政府，喺2021年7月初，已經有大量民主派同本土派區議員被逼辭職嘅現象，最終有超過二百人被逼劈炮唔撈。

起因
2019年第6屆香港區議會選舉，民主派因為支持反送中運動，贏得全港接近九成嘅絕大多數民選議席，改變咗以往由親中派佔多數嘅局面。

2020年中共強行通過港版國安法，強逼香港公職人員宣誓擁護香港基本法同效忠港共政府。因為噉，2021年頭港共政府就強行推出咗《2021年公職條例》，強逼區議員都要宣誓，條例喺同年5月獲立法會強行通過同埋強行刊憲生效。

同年6月開始，港共政府係噉向傳媒放風話背後已經強加咗所謂「負面清單」，老屈區議員任內嘅言行，只要有下面任何一種行為都會畀港共政府老屈入名單：
參與同支援過2020年香港立法會選舉民主派初選
簽署過抗爭派嘅「墨落無悔」聲明
聯署過要求美國終止香港嘅「獨立關稅區」地位
喺區議員辦事處展示過「光復香港，時代革命」口號

入咗名單嘅就無得宣誓兼強行剝奪議員資格。估計「負面清單」有成230個民主派區議員。

港共政府又放風話被強行剝奪議員資格就要被強行搶走全數薪津，但強逼宣誓前被逼自行辭職嘅就可能暫時唔搶住。港共政府呢種卑劣做法，逼使好多民主派同本土派區議員因為驚畀港共政府強行剝奪資格同強搶薪津，而被逼急住喺7月舉行宣誓之前劈炮，喺7月7號到7月21號嗰陣被逼辭職嘅區議員人數達219人，佔區議會議席總數近四成半。

踏入9月，再有5名區議員被逼喺2021年香港區議員宣誓之前劈炮，呢段時間，被逼捲入民主派區議員劈炮潮嘅區議員一共有224人，佔區議會議席總數超過四成半。

被逼辭職區議員名單
下面列出2021年7月6號到21號辭職潮嗰陣被逼辭職嘅區議員，主席同副主席會標明：

2021年香港區議員宣誓

2021年香港政治
泛民主派